cyanic-selkie/wikianc huggingface dataset:
Russells paradoks
Denne definisjonen fører til en motsigelse, når man prøver å avgjøre om M selv er et element i M: Antar man at M ikke er et element i M, altså at M ikke inneholder seg selv, så oppfyller M egenskapen som medfører medlemskap i M, og er dermed et element i M. Og motsatt: Hvis man antar at M er et element i M, så fører medlemskapet til at M må ha egenskapen som definerer alle medlemmene, nemlig å ikke inneholde seg selv, og dermed er ikke M et element i M.
SPROING-prisen
Beste norske tegneserie
Som kandidat regnes enhver tegneseriehistorie utgitt i hefte og/eller bok, som er førstegangspublisert i Norge i perioden 01.01.-31.12. i det aktuelle år. Medlemmene kan selv velge hvilke kriterier den ønsker å legge til grunn for nominasjonen.
Russells paradoks
Det finnes mange formuleringer av Russells paradoks. En kjent versjon er barbereren som barberer alle som ikke barberer seg selv. Barberer barbereren seg selv?
SPROING-prisen
Beste norske tegneserie
For at en utgivelse skal kunne betraktes må den være tildelt et ISSN/ISBN.
Russells paradoks
At det var mulig å formulere et paradoks i den naive mengdelæren, gjorde at man så det nødvendig å bygge opp mengdelæren på en annen måte. I aksiomatisk mengdelære kan ikke «mengden av alle mengder som ikke inneholder seg selv» være en mengde, og paradokset blir dermed unngått.
SPROING-prisen
Beste norske tegneserie
Manusforfatter og/eller illustratør må være av norsk statsborgerskap. NTF sine medlemmer kan nominere maks 5 kandidater i norsk kategori.
Ediktet i Potsdam
Ediktet i Potsdam var et edikt om religiøs toleranse, utstedt i Potsdam 29. oktober 1685 av den brandenburgiske kurfyrsten, Fredrik Vilhelm. Det tilbød hugenottene, som ble forfulgt i Frankrike på grunn av sin religion, fritt og sikkert opphold i Brandenburg. Hugenottene var i likhet med kurfyrsten, tilhenger av læren til kirkereformatoren Jean Calvin.
SPROING-prisen
Beste debutserie
Prisen deles ikke ut lenger.
Ediktet i Potsdam
Bakgrunnen for ediktet var den fornyede forfølgelsen av hugenotter, etter at ediktet i Nantes ble trukket tilbake av den franske Ludvig XIV den 18. oktober 1685.
Flyktningene som reiste til Brandenburg mottok generøse privilegier, som skatte- og tollfrihet og understøttelse for næringsvirksomhet og betaling av deres prest av kurfyrstedømmet.
Reformasjonsminnesmerket i Genève minner om den brandenburgiske mottagelsen av hugenottiske flyktninger.
Wounded Bird
Wounded Bird er et musikkalbum utgitt av Flying Norwegians i 1976. Det amerikanske plateselskapet A&M vurderte å gi ut platen i USA, men valgte til slutt å ikke gjøre det.
Manger
Manger er et tettsted i Alver kommune i Vestland, og var en egen heradskommune fra 1838 i henhold til formannskapslovene av 1837. Tettstedet har innbyggere per 1. januar.
Den tidligere kommunen Manger
Manger var tidligere egen kommune, og etter hvert ble soknene Herdla, Hjelme, Sæbø og Hordabø delt i fra til egne selvstendige heradskommuner. Ved kommunesammenslåingen gjeldende fra 1964 gikk Manger kommune inn i den nye Radøy kommune, sammen med kommunene Sæbø og Hordabø. Kommunen lå i Nordhordland, og før kommunesammenslåingen i 1964 grenset daværende Manger mot Hordabø kommune i nord, til Lindås i øst, til Sæbø i sør og til Hjelme kommune i vest.
Jekaterina Jurlova-Percht
Jekaterina Viktorovna Jurlova-Percht (Екатери́на Ви́кторовна Ю́рлова-Перхт; født 23. februar 1985 i Leningrad) er en russisk skiskytter.
Hun debuterte i Verdenscupen i skiskyting i 2008. Under VM i skiskyting 2015 i Kontiolax ble hun verdensmester på normaldistansen, noe som var hennes første internasjonale seier.
Guvernementet Kairo
Al Qahirah (arabisk: القاهرة) er et av guvernementene i Egypt, det vil si en av landets administrative myndighetsområder. Dens hovedstad er nasjonens hovedstad Kairo.
Monterau kraftverk
Monterau kraftverk er et varmekraftverk i departementet Seine-et-Marne i Frankrike. Det har en installert produksjonskapasitet på 734 MW over én enhet. Anlegget ble bygget ut i årene omkring 1960–1965. Brenselkilden er olje, steinkull og naturgass.
Asina
Asina er en appelsinbrus som produseres av de små mineralvannfabrikkene i Norge.
Historie
Asina ble lansert i 1948 som en felles appelsindrikk for medlemmene av Mineralvannfabrikkenes Landsforening. Asina-navnet stammer fra navnekonkurransen Landsforeningen utlyste i 1947. Asina kom ut på topp, med Apello og Orango på henholdsvis andre- og tredjeplass.
Asinaforeningen ble stiftet 4. desember 1961 - en forening som skulle administrere tapperettighetene og sørge for at produktet til en hver tid holdt topp kvalitet. Norge ble delt opp i salgsdistrikt, og Asina ble etter hvert et kjent produkt over hele landet.
Etter at alle de små mineralvannfabrikkene har lagt ned, er det i 2019 kun Roma Mineralvannfabrikk i Lillestrøm og Berentsens Brygghus i Egersund som produserer Asina.
Lasse Finbråten
Lasse Finbråten (født 14. april 1978 i Oslo) er en norsk musiker.
Han er best kjent som keyboardist i progressiv metal-bandet Circus Maximus. Han er også konsert-keyboardist for glamrock-bandet Wig Wam. Han har også vært medlem i power metal-bandet Tritonus, Coverboys og i Gentle Groove.
Signy
Signy er et kvinnenavn med opprinnelse i de norrøne ordene sigr som betyr «seier», og nýr som betyr «ny». En annen, mer brukt, variant av navnet er Signe. Signy har navnedag 23. august i Norge.
Syðradalur
Syðradalur kan vise til to ulike bygder på Færøyene:
Missiltorpedobåt
Missiltorpedobåt (MTB) er en betegnelse som ble tatt i bruk på 1970-tallet da missilvåpen ble tatt inn i det norske Sjøforsvaret. De første båtene som fikk missiler var kanonbåter av Storm-klassen (1965), da disse fikk montert våpensystemet Penguin rundt 1970. Missiltorpedobåtene fikk den militære forkortelsen MTB, som tidligere hadde betydningen motortorpedobåt. Hver båt fikk seks Penguin-missiler i tillegg til bestykningen med en 76 mm og en 40 mm Boforskanon.
Skjold-klassen er Sjøforsvarets missiltorpedobåter, selv om de strengt tatt ikke kan kalles det, siden de ikke skal være bestykket med torpedoer, men med missiler og kanon. «Missilkanonbåt» (MKB) ble foreslått som navn, men det ble til slutt bestemt at klassen skal benevnes «kystkorvetter».
Bjørn Kalsø
Bjørn Kalsø (født 23. mars 1966 i Syðradalur på Kalsoy) er en færøysk politiker (Sb.), skoleleder og bonde.
Han gikk gymnaset i Tórshavn og så i lære som tømrer hos en byggmester i Klaksvík. Han tok senere lærerutdannelse ved Føroya Læraraskúli og ledelsesfag. Han har vært bonde, sjømann, tømrer og lærer.
Kalsø var borgermester i Húsa kommuna fra 1995 til 2004, fiskeriminister i Jóannes Eidesgaards første regjering fra 2004 til 2008 og innvalgt på Lagtinget fra 2008 til 2019. Han var nestformann i Lagtingets utenrikskomité og medlem av kulturkomiteen frem til han ble utnevnt til kulturminister (med ansvar for undervisningssaker) i Kaj Leo Johannesens andre regjering i 2011. Kalsø gikk av sammen med resten av regjeringen i 2015 og gikk tilbake til Lagtinget. Han ble medlem av næringskomiteen og kulturkomiteen. Han søkte ikke gjenvalg i 2019.
Han gikk deretter tilbake til undervisnings- og lederstillinger i skolen.
Protva
Protva (russisk: Протва) er ei elv i Moskva og Kaluga oblast i Russland. Den er ei venstre sideelv til Oka. Den er 282 kilometer lang og har et nedbørfelt på 4 620 km². Protva fryser over i begynnelsen av desember og forblir isdekt til tidlig i april. Dens største sideelv er Luzja. Langs Protva ligger byene Vereja, Borovsk, Protvino og Obninsk.
To Sing You Apple Trees
To Sing You Apple Trees er det første albumet til norske Rockettothesky.
Albumet ble gitt ut 1. oktober 2006 på Trust Me Records.
Fylkesvei 145 (Rogaland)
Fylkesvei 145 i Rogaland gikk mellom Husvegg og Kydland i Hå. Veiens lengde var 2,4 km.
2019 ble veien erstattet av fylkesvei 4342 og fylkesvei 4344.
Björn Andrésen
Björn Johan Andrésen (født 26. januar 1955 i Stockholm) er en svensk skuespiller mest kjent for rollen som «Tadzio» i Luchino Viscontis film basert på Thomas Manns Døden i Venedig. Han ble angivelig valgt på grunn av sitt vakre utseende og fordi Visconti mente hans ansikt var ideelt for rollen. Han hadde tidligere bare hatt en birolle i En kärlekshistoria.
I 2003 ble et bilde av ham tatt under innspillingen av Døden i Venedig mot hans vilje brukt på omslaget av Germaine Greers bok The Beautiful Boy.
Jim Hall
Jim Hall (født 4. desember 1930 i Buffalo, New York, død 10. desember 2013) var en amerikansk jazzgitarist.
Melanie Safka
Melanie Anne Safka-Schekeryk, bedre kjent som bare Melanie (født 3. februar 1947 i Queens i New York i USA) er en amerikansk sanger og låtskriver. Hun huskes kanskje best for sangen «What Have They Done to My Song Ma», som også gruppen The New Seekers hadde på sitt repertoar.
Jim Hall
Hans første store inspirasjonskilde var gitaristen i Benny Goodmans orkester Charlie Christian før han senere hørte Charlie Parker og ble kjent med be-bop-sjangeren.
Melanie Safka
Hun knyttes ofte til folk-rock og flower power. I slutten av 1960-årene hadde hun flere hits i enkelte europeiske land, og i USA slo hun gjennom etter å ha opptrådt på Woodstockfestivalen. Hennes største hit i USA ble «Lay Down (Candles in the Rain)» og «Brand New Key».
Bjarne Frang
Bjarne Frang (født 29. april 1893, død 14. oktober 1973 ) var en norsk skøyteløper. Han representerte Kristiania Skøiteklub, og var aktiv i åra før 1. verdenskrig. Hans beste resultat er en tredjeplass i europamesterskapet i Berlin i 1914.
Internasjonale mesterskap i hurtigløp på skøyter
Allround-VM på skøyter deltatt tre VM.
EM på skøyter deltatt i ett EM.
37. serierunde i Premier League 2006/07
37. serierunde i Premier League 2006/07 begynte lørdag 5. mai med lokaloppgjøret mellom Manchester City og Manchester United. Arsenal og Chelsea FC spiller søndag 6. mai og Charlton Athletic og Tottenham Hotspur spiller 7. mai.
Fylkesvei 4348
Fylkesvei 4348 går mellom Nord-Varhaug og Brattland i Hå.
Frem til 2019 hadde veien betegnelsen fylkesvei 179.
Aon Center
Aon Center er en skyskraper i Chicago i Illinois. Den er med sine 346 meter og 83 etasjer Chicagos tredje høyeste bygning, kun overgått av Willis Tower og Trump International Hotel and Tower. Opprinnelig het den «Standard Oil Building» (på folkemunne Big Stan). Bygningen skiftet navn til Amoco Building i 1985 i forbindelse med at selskapet skiftet navn. Sitt nåværende navn fikk den i 2001.
Filippinene under Sommer-OL 2000
Filippinene under Sommer-OL 2000. Tjue sportsutøvere, elleve menn og ni kvinner fra Filippinene deltok i ni sporter under Sommer-OL 2000 i Sydney. De vant ikke noen medalje. Donald Geisler var landets flaggbærer under åpningsseremonien.
Zadar
Zadar (italiensk: Zara) er en kroatisk by som ligger i Dalmatia ved Adriaterhavet.
Historie
Med avtalen fra 1920 i Rapallo tilfalt byen Italia, men etter kraftig bombardement i den andre verdenskrig, ble byen en del av Republikken Kroatia i Jugoslavia. Etter sammenbruddet av eks-Jugoslavia, opplevde byen enda en gang beleiring fra 1991 til 1995, da den ble overtatt av den kroatiske armé.
Verdensarv
Sammen med andre venetianske forsvarsverk fra det 15. til det 17. århundre i Italia, Kroatia og Montenegro ble forsvarsverkene i Zadar i 2017 oppført på UNESCOs verdensarvliste.
Julie Felix
I 1966 ble Felix fast sanger i BBC-TV-programmet The Frost Report, ledet av David Frost. Hun møtte Frost tilfeldig i en heis og ble slik involvert i programmet hans.
På The Julie Felix Show hadde gjester som ofte sang sammen med henne. Leonard Cohen debuterte på fjernsyn der. Felix og Cohen ble kjent på Hydra i 1962 da Cohen bodde der. Dette var før Cohen begynte som sanger og han pleide å låne Felix' gitar. Felix medvirket trolig til at Cohen gjorde sanger av diktene sine. Hun besøkte Hydra på en 2 års reise rundt i Europa. Blant annet på Hydra pleide hun å synge sanger mot gratis drikke. Felix skrev lite selv og foretrakk å fremføre andres sanger. Hun medvirket slik til å gjøre Cohens sanger populære i Storbritannia. Oftest fremførte hun Bob Dylans sanger og spilte inn et dobbeltalbum med Dylans materiale. Felix fremførte sanger av Woody Guthrie og Paul Simon. The Guardian anser hennes innspilling av Cohens «Hey That’s No Way to Say Goodbye» som en av hennes beste prestasjoner. Hun ble boende lenge i Storbritannia og flyttet tilbake til USA på 1980-tallet, hvor hun ikke var en stjerne som i Storbritannia. En av hennes største suksesser var innspillingen av «El Cóndor Pasa» (også kjent som «If I could» innspilt av Simon & Garfunkel).
Mellom 1968 og 1970 ledet hun egne fjernsynsprogramserier på BBC, som Once More With Felix. Hun besøkte Norge tidlig på 1970-tallet og hadde konsert blant annet på Hotel Bellevue i Asker. Hun opptrådte på Isle of Wight festivalen i 1969 rett før Bob Dylan. Hun var i Norge opptrådte til støtte for motstandere av Alta-Kautokeino-utbyggingen.
Intel 80486
Intel 80486, også kalt 80486, i486 og 486, var en 32-bit mikroprosessor som ble lansert av Intel den 10. april 1989. Intel 80486 var andre generasjons 32-bit x86-prosessor, og den første prosessor i x86-arkitekturen med en utstrakt bruk av pipeline-prinsippet under utførelsen av instruksjoner. Dette var opprinnelig en egenskap som skilte RISC-arktitekturer fra CISC, og 80486 ble derfor ofte omtalt som en hybrid («CRISC»). 80486 utførte i snitt 1,2 instruksjoner per klokkepuls, mens forgjengeren Intel 80386 i snitt trengte 3,2 klokkepulser på utførelsen av en instruksjon.
80486 hadde 8 Kb integrert hurtigminne for data og instruksjoner, mens hurtigminnet for 80386 var tilgjengelig som eksterne brikker. I tillegg var koprosessoren Intel 80387 for flyttallsberegninger integrert. I 80386 var 80387 en ekstern spesialprosessor og valgmulighet. Større integrering av komponenter gjorde at 80486 ble den første x86 prosessor med mer enn 1 million transistorer.
Giorgio Chiavacci
Giorgio Chiavacci (født 3. juli 1899, død 4. mars 1969) var en italiensk fekter som deltok i de olympiske leker 1928 i Amsterdam.
Hjelledalen
Hjelledalen er stedsnavn for flere daler
Paul Andreu
Paul Andreu (født 10. juli 1938 i Caudéran/Gironde nær Bordeaux i Frankrike, død 11. oktober 2018 ) var en fransk arkitekt som blant annet er kjent for flyplassprosjekter. Han tegnet flyplassene Ninoy Aquino internasjonale lufthavn (Manila), Soekarno–Hatta internasjonale lufthavn (Jakarta), Abu Dhabi internasjonale lufthavn, Dubai internasjonale lufthavn, Kairo internasjonale lufthavn, Brunei internasjonale lufthavn, Charles de Gaulle internasjonale lufthavn og Orly lufthavn (Paris).
Andre prestisjeprosjekter omfatter Grande Arche ved La Défense i Paris (som assistent til Johann Otto von Spreckelsen) og et nytt senter for utøvende kunster (nær Den himmelske freds plass i Beijing) innviet 22. desember 2007.
Benin under Sommer-OL 1984
Benin under Sommer-OL 1984. Tre mannlige sportsutøvere fra Benin deltok i boksing under Sommer-OL 1984 i Los Angeles. De vant ingen medaljer.
Diederich von Schlechtendal
Diederich Franz Leonhard von Schlechtendal (født 27. november 1794 i Xanten, død 12. oktober 1866 i Halle) var en tysk botaniker og professor ved Universität Halle-Wittenberg fra 1833 til sin død.
Han er spesielt kjent for å ha utforsket og beskrevet en rekke nye arter i Mexicos flora. Diederich von Schlechtendal redigerte i flere år tidsskriftet Linnaea. Han forsket også sammen med den eldre kollegen Adelbert von Chamisso. Den offisielle autorforkortelsen er Schltdl.
Filippinene under Sommer-OL 2004
Filippinene under Sommer-OL 2004. Seksten sportsutøvere, tolv menn og fire kvinner fra Filippinene deltok i seks sporter under Sommer-OL 2004 i Athen. De vant ikke noen medalje. Christopher Camat var landets flaggbærer under åpningsseremonien.
EsseGesse
EsseGesse var en italiensk gruppe av tegneserieskapere, mest kjent for sine westernserier, som var meget populære i 1950- og 1960-årene. Seriene er blitt oversatt fra italiensk til fransk, serbokroatisk, tyrkisk, gresk, svensk, dansk og norsk.
Navnet deres var tatt fra den italienske uttalen av de første bokstavene i etternavnet til de tre, Pietro Sartoris (1922–1989), Dario Guzzon (1926–2000) og Giovanni Sinchetto (1922–1991).
De mest kjente seriene deres er Kaptein Miki, Davy Crockett, Kaptein Mark, Kinowa og Allan Kjempe. Spesielt Kaptein Miki, Davy Crockett og Kaptein Mark var store suksesser.
Sam Eyde videregående skole
Sam Eyde videregående skole er en videregående skole, beliggende på Myra i Arendal. Skolen er kostnadsbudsjettert til 640 millioner kroner, inklusiv grunnlagsinvesteringer og utearealer. og hadde byggestart i 2010. Skolen er på 18 000 kvadratmeter og har kapasitet til 1 100 elever. Arbeidsfellesskapet BRG Entreprenør / Bico Bygg og Innredning vant anbudskonkurransen. Skolen erstatter i utgangspunktet Strømsbu videregående skole, men Aust-Agder fylkesting besluttet i 2012 at all teoriundervisning ved Blakstad videregående skole også skal flyttes til skolen. Skolen åpnet 15. august 2012, og hadde en oversøkning av studenter ved inntaket.
Navnestrid
Resultat av undersøkelsen:
«Billesaken»
Etter at det kom frem at en utrydningstruet bille var funnet i 1991 i området hvor skolen er bygget, beordret fylkesmannen full stans i skoleplanleggingen i januar 2009. Arten som ble meldt funnet er en klassifisert «Critically Endangered» (kritisk truet) på Norsk rødliste for arter over truede arter. Billen, som har det latinske navnet «Prionus coriarius» og kalles på norsk for Garver, er en bille i Trebukk-familien (Cerambycidae). Den er meget sjelden og muligens allerede utdødd i Norge.
Tomten som skolen er bygget på ble omsider betegnet som lite egnet som klekkeplass for billen, og en biolog innleid fra fylkesmannen konkluderte med at det var liten sannsynlighet at billen fantes på tomten.
Syðradalur (Streymoy)
Syðradalur (, dansk: Sydredal) er en bygd på øya Streymoy, en av Færøyene. Bygda ligger kort vei fra steder som Velbastaður og Kirkjubøur, men fikk ikke veiforbindelse til de øvrige bygdene på øya før 1982. Syðradalur lå frem til 1997 i Argja kommuna, men ble da innlemmet i Tórshavnar kommuna. 1. januar 2009 hadde Syðradalur 7 innbyggere, mot 12 i 1985. Bygda består i dag av kun et gårdsbruk. Stedet er imidlertid nevnt så langt tilbake som 1590.
Orm (navn)
Orm er et sjeldent norsk mannsnavn med norrøn opprinnelse. Navnet betyr «slange, orm». Navnet er i dag mest brukt på Island, i formen Ormur.
Etymologi
Orm har opprinnelse i det norrøne navnet Ormr, dannet av ormr, «slange, orm». I norrøn mytologi ble Midgardsormen av og til kalt kun Ormr. Andre norrøne former av navnet er Orm R , Ormi og Ormika. Den gammelsvenske og gammeldanske formen av navnet var Orm. Vorm er en dialektform av navnet fra Vest-Agder.
Utbredelse
Orm er i dag et svært sjeldent navn. Det er mest brukt på Island i formen Ormur.
Kjente personer med navnet
Personene i listen er ordnet kronologisk etter fødselsår.
Industrial and Financial Systems
IFS (Industrial and Financial Systems) er en svensk bedrift som ble startet i 1983 av en gruppe studenter på Linköpings tekniska högskola i Sverige. Det første oppdraget var å utvikle et vedlikeholdssystem for et svensk kjernekraftverk. I dag er IFS et verdensomfattende selskap med sitt IFS Applications. Hovedkontoret ligger i Linköping i Sverige.
Dirk Bogarde
Dirk Bogarde (født 28. mars 1921 i Hampstead i London, død 8. mai 1999 i London) var en britisk skuespiller som arbeidet med europeiske filmskaperne i 1960- og 1970-årene.
Liv og virke
I 1945 landet sin første filmrolle. Bogarde ble kjent som gangster i Den blå lykten fra 1950. Stjerne ble han etter Doktor underveis fra 1954, og etter Dobbeltgjengeren fra 1960.
Fra 1960-tallet alternerte han mellom kommersielle og seriøse lavbudsjettfilmer av økonomiske henholdsvis kunstneriske beveggrunner. På denne tiden ble han ansett som karaktersskuespiller og Bogarde vant British Academy Film Awards (beste hovedrolle) for Tjeneren (1963) og Darling (1965), og huskes også for King & Country (1964) samt som von Aschenbach Døden i Venedig (1971).
Selv var han mest fornøyd med rollen som von Aschenbach, med hvit dress og hvit panamahatt.
Bogdarde hadde hovedrollen i Rainer Werner Fassbinders film Dobbeltgjengeren i 1978. Filmen gikk i Norge i 1983 og ble vist på NRK i 1992.
I sin første selvbiografi gjorde han den feil å skrive sin adresse, noe som førte til et stort antall autografjegere på dørmatten. Det ble sju deler av selvbiografien, alle skrevne som om de var romaner.
Han avsluttet sin filmkarriere 1991 som en døende fader i Daddy Nostalgie.
Sverri Patursson
Sverri Patursson (født 22. september 1871 i Kirkjubøur, død 10. november 1960 i Kirkjubøur) var en færøysk skribent, forfatter og miljøaktivist. Han la ned en pionérinnsats i å gjøre Færøyene kjent som blant annet turistmål gjennom virket som frilansjournalist i nordisk presse. Han var også oversetter og skjønnlitterær forfatter, og var en av de første forfatterne som skrev på færøysk.
Bakgrunn
Han ble født i Kirkjubøur i 1871, som sønn av kongsbonde Poul Peder Pedersen (Páll Patursson) og hans hustru Ellen Chathrine Djonesen (Elin Dalsgarð). Han ble døpt Sverre, og brukte også døpenavnet selv, men har i ettertiden blitt omtalt på den færøyske navneformen Sverri (som forøvrig uttales likedan).
Dirk Bogarde
Liv og virke
Han var ikke gift, men hadde ifølge Norsk Telegrambyrå, siden 1948 samboerskap med sin manager, skuespilleren Anthony Forwood (1915–88), foruten kortvarige forhold med skuespillerne Judy Garland (1922–69) og Kay Kendall (1926–59).
Sverri Patursson
Bakgrunn
Hans eldre søster Helena Patursson ble Færøyenes første feminist, hans eldre bror Sigert Patursson ble oppdagelsesreisende og forfatter, yngstebroren Gazet Patursson ble gartner og vitenskapsmann, mens eldstebroren Jóannes Patursson regnes som en av de viktigste mennene i færøysk historie. Sammen fikk de privatundervisning av Joen Hans Jacob Petersen, bror av Fríðrikur Petersen, og de lærte de sangene og diktene som Petersen fikk tilsendt fra broren i København i 1870-årene.
Sverri Patursson var en stund elev ved realskolen i Tórshavn, men trivdes ikke overhodet, og avsluttet skolegangen som 14-åring uten å avlegge noen eksamen. I 1891 dro han til Vallekilde højskole i Danmark, men dro etter en kort stund til Norge.
Karriere
Patursson var stadig på reisefot, og kunne treffes som taler ved ungdomslagsmøter i Norge og som landarbeider på gårder i Sverige og Tyskland. Overalt der han kom skrev han opplysende avisartikler om Færøyene, og var dermed ofte på trykk i utenlandsk presse. Tilbake på Færøyene var han redaktør i tidsskriftet Fuglaframi, som utkom annenhver uke, 1898–1902, hvor han skrev blant annet om fuglelivet på øyene. Han var kjent for sine kunnskaper og sin entusiasme for ornitologi. Han sørget for at nasjonalfuglen tjeldens (tjaldurs) ankomst den 12. mars er blitt feiret som «Tjeldens dag» på Færøyene hvert år siden 1943. Navnet på tidsskriftet hentet han fra diktet «Fuglakvæði» av Nólsoyar Páll.
I 1932 var han blant initiativtagerne bak stiftelsen av turistforeningen Føroya Ferðamannafelag, hvor han også var formann en periode. Politisk var han tilhenger av færøysk selvstyre og selvstyre- og nasjonalbevegelsens parti, Sjálvstýrisflokkurin. Patursson agiterte ikke sjelden politisk i sine skriverier, og som redaktør i Fuglaframi støttet han åpent broren Jóannes Paturssons arbeid. Sverri Patursson var redaktør i Sjálvstýrisflokkurins partiavis Tingakrossur 1911–1912.
I 1914 oversatte han Robinson Crusoe til færøysk, med tittelen Robinson Kruso, og dette ble den første barneboken som ble trykt på færøysk. Patursson var lenge holdt for å være Færøyenes første novelleforfatter, med «Íslandsferðin» i Dagdvølju fra 1901. Dette medfører bare delvis riktighet, idet «Íslandsferðin» var den første novellen som ble trykt og utgitt, men «Sigmundur og Karin» stod på trykk i Dimmalætting i 1887, med Rasmus Christoffer Effersøe som mulig forfatter.
Acrocephalus
Acrocephalus er en gruppe fugler i sangerfamilien. De eter insekter. Mange arter har en flat hodeform, noe som har gitt gruppen sitt vitenskapelige navn. De har duse farger, noen arter med striper.
Artsliste
Acrocephalus-sangere med artsnavn på norsk språk:
Sukkerøl
Sukkerøl (også einerøl) er en tradisjonsdrikk fra Sogn og Fjordane forbundet med juletider. Ølet skal være alkoholfritt, og har vært et alternativ for avholdsfolk.
Basis for ølet er et oppkok av einer, et bartre som også kalles enebær, brake og brisk. Som med de fleste lokale mattradisjoner finnes en rekke lokale varianter og preferanser.
Fremstilling
Det er fortrinnsvis skuddene på de ytterste grenene av einerbusken som høstes. Her er det ulike lokale tradisjoner. Noen ønsker mest av de lyse skuddene, andre tar med litt av selve grenen, mens noen igjen ønsker grener med blå einerbær. Hvor små biter grenene skal kuttes i variere også, men størrelsen på kokekaret vil gjerne være bestemmende.
Avonmouth
Avonmouth er et forstadsområde som utgjør en krest i Bristol i England. Området ligger ved og har navn etter munningen av elven Avon, og ved Bristolkanalen. En av egnens største havner, Avonmouth Docks, ligger der. På en andre siden av elven finner man Royal Portbury Docks, som tilhører samme havnekompleks.
Stedet har en del kjemisk industri og et gasskraftverk. Mellom motorveien M5 og industrisonen ligger det også et stort boligområde.
Salvador Cabañas
Salvador Cabañas Ortega (født 5. august 1980) er en fotballspiller fra Paraguay som siden 2011 spiller for Club Libertad. Han har spilte for den meksikanske fotballklubben Club América i Mexico by fra 2006 til 2010. I 2007 ble han tildelt prisen for Sydamerikas beste fotballspiller. Han spilte på.
Skutt
Den 25. januar 2010 (klokken 05:18 lokal tid, UTC-6) ble han skutt i hodet inne på toalettet ved baren «Bar Bar», som ligger langs Avenida de los Insurgentes syd i Mexico by. Han ble operert ved sykehustet Hospital Ángeles del Pedregal samme morgen. Fotballspillerens tilstand etter operasjonen var fremdeles veldig alvorlig.
Det har i ettertid blitt rettet kritikk mot baren grunnet at de ikke hindret at våpen ble medbrakt og at de ikke overholdt sjenketidsbestemmelsene. Bar Bar ble klausurert etter hendelsen.
Etter videopptak av hendelsen, ble gjerningsmennene identifisert.
Itras By
Miljø og Metode
Spillet finner sted i en surrealistisk by befolket av drømmer, edderkoppmennesker, leiemordere og tertebakere. Estetikken trekker veksler på 1920-tallet. Spillet benytter handlingskort og sjansekort inspirert av Keith Johnstones improvisasjonteater. Metoden har blitt omtalt som nyskapende i rollespillsammenheng.
Mottakelse
Spillet fikk en del presseomtale ved den norske utgivelsen i 2008, og god mottakelse i den engelskspråklige indierollespill-bevegelsen. Den engelske oppfølger-antologien Itras By: The Menagerie ble kåret til «årets supplement» i Indie RPG Awards 2017.
Ferjesambandet Seierstad–Ølhammeren
Seierstad–Ølhammeren er et ferjesamband i Namsos kommune over Seierstadfjorden. Det er del av fylkesvei 777 og forbinder Seierstad ferjekai på Jøa med Ølhammeren ferjekai på Elvalandet. Sambandet drives av FosenNamsos Sjø.
Sambandet er på 680 m med en overfartstid på 5 minutter, og blir betjent av MF «Geisnes» 17–25 ganger daglig, i hver retning. 2014 var årsdøgntrafikken 179 kjøretøy.
Da sambandet ble tatt i bruk 1989 ble det drevet av Namsos Trafikkselskap og betjent av MF «Foldereid». Fra 1992 til 1999 ble det trafikkert av MF «Olav Duun». Dagens ferje, MF «Geisnes», ble satt inn i sambandet 1999. I 2008 overtok FosenNamsos Sjø driften.
Giulio Basletta
Giulio Basletta (født 5. mai 1890 i Vigevano, død 5. februar 1975) var en italiensk fekter som deltok i de olympiske leker 1924 i Paris og 1928 i Amsterdam.
Basletta ble olympisk mester i fekting under OL 1928 i Amsterdam. Han var med på det italienske laget som vant lagkonkurransen i kårde.
Ane Morisbak Skjønsberg
Ane Morisbak Skjønsberg (født 13. mai 1986) er en norsk hundekjører fra Bærums Verk. Hun kjører for Asker Trekkhundklubb.
Skjønsberg vant begge klassene i Hundekjøring NM nordisk stil og kombinert 2010, og fikk kongepokal. Hun tok tre gull i Hundekjøring EM Nordisk stil 2010 på distansen 15 kilometer snørekjøring, combined og i stafett.
An Lushan
An Lushan (kinesisk: 安禄山, Ān Lùshān; født 703, død 29. januar 757) var en opprørsleder som ledet det opprør som er oppkalt etter ham selv (An Lushan-opprøret; 755–763) mot Tang-dynastiet i Kina. Opprøret innledet dette dynastiets nedgang og fall. Etterhvert ble han betraktet som paranoid og farlig av folk rundt seg, og han ble drept av sin egen sønn, An Qingxu. Det innledet en politisk uro i hans «keiserrike», Yan, som førte til dets endelige sammenbrudd i 763.
Liv og virke
An Lushan var general av sogdisk opphav på farssiden, og av tujue på morssiden. Han var i stand til å tale minst et halvt dusin språk og arbeidet som en helvoffisiell mellommann i den blomstrende grensehandelen. Han ble implisert i et sauetyveri og skulle bli henmrettet, men Tang-dynastiets militærkommandant i området, Zhang Shougui, hadde lagt merke til hans evner og benådet ham. Så ble han gitt en militær utnevnelse.
Han var jiedushi (kommandant) av Fanyang (omtrent der Beijing nå ligger). Hans opprør begynte et år da det midtre Kina var hjemsøkt av tørke og oversvømmelser, og den omstendigheten gjorde at han raskt fikk mange tilhengere. I desember 755 rykket han inn i Luoyang, der han slo tang-styrkene. I februar 756 utropte An Lushan seg selv til keiser i Luoyang, og kalte sitt rike for Yan. Han rykket så frem til og inntok i juni 756 også Chang'an. Keiser Xuanzong flyktet til Chengdu; Chang'an ble plyndret.
Keiser Xuanzong trådte da tilbake og overlot tronen til sin sønn Suzong (756-762) i Gansu.
Keiser Suzong fikk hjelp fra ryttere fra uigurfolket og kunne gjenerobre Chang'an og Luoyang i oktober 757. Dette ble mulig ikke minst fordi An Lushan var blitt snikmyrdet tidlig i 757, et drap anstiftet av hans egen sønn, An Qingxu.
Under An Lushan-oppstanden skal 36 millioner mennesker ha mistet livet, det vil si nesten ¾ av landets samlede befolkning. Mange døde av hungersnød, og det var også kommet til utbrudd av kannibalisme. Men tallet på døde kan nok ha vært noe lavere: Ved en folketelling i 754, året før opprøret brøt ut, talte man 52,9 millioner innbyggere i Kina. En ny telling ti år senere endte med bare 16,9 millioner, – imidlertid er det mest sannsynlig at det ikke hadde vært mulig å telle alle.
Per Schultz Jørgensen
Per Schultz Jørgensen (1933–2022) var en dansk professor og tidligere formann for det danske Børnerådet.
Gabon under Sommer-OL 2000
Gabon under Sommer-OL 2000. Fem sportsutøvere, tre menn og to kvinner fra Gabon deltok i tre sporter, boksing, judo og friidrett under Sommer-OL 2000 i Sydney. Det var sjette gangen Gabon deltok i et sommer-OL, de vant ikke noen medalje.
Per Schultz Jørgensen
Schultz Jørgensen ble utdannet folkeskolelærer i 1955, cand.psych. i 1968 og dr.phil. i 1983. Han arbeidet som adjunkt og senere lektor ved Københavns Universitet i perioden 1971-1981. I 1981 ble han forskningsleder ved Socialforskningsinstituttet og fra 1991 tilknyttet Danmarks Pædagogiske Universitet som professor i sosialpsykologi. Schultz Jørgensen har bl.a. forsket på familieforhold, barns sosiale identitet og utsatte barn og unge.
Han har vært medlem av Børnerådet siden opprettelsen i 1993 og var leder i perioden 1998-2001. 11. februar 2011 ble han av kulturminister Per Stig Møller utpekt som medlem av den danske verdikommisjonen.
Whedefit Gesgeshi Woude Henate Ethiopia
Teksten er skrevet av Dereje Melaku Mengesha og musikken av Solomon Lulu Mitiku.
Sangen ble innført i 1992, som en del av reformene som fulgte etter militærjuntaen Dergs fall i 1987. Den nye sangen erstattet militærregimets nasjonalsang Ityopya, Ityopya Kidemi fra 1975; som i sin tur hadde erstattet keiserrikets sang Ityopya hoy dess yibelisch fra 1930.
Thorstein Stenbek
Thorstein Stenbek (født 8. september 1909, død 21. juni 1983) var en norsk skøyteløper. Han representerte Kongsberg Idrettsforening.
Magnus Okkelmo
Magnus Okkelmo (født 20. mars 1975) er en norsk curlingspiller.
Som aktiv har han en bronse fra NM individuelt i mars 2007, bak Håvard Vad Petersson og Christoffer Svae. Det måtte omspill til for å skille 2.- og 3.-plassen.
I 2007 ble han valgt til leder for Oslo og Akershus Curlingkrets, og han er i tillegg juniorkoodinator i Bygdøy Curling Club
Bueskyting under Sommer-OL 1992
Bueskyting var med på det olympiske programmet for tiende gang under OL 1992 i Barcelona. Det ble konkurrert om fire olympiske titler, en individuell for kvinner og menn og en lagkonkurranse for kvinner og menn. Sør-Korea ble beste nasjon med to gullmedaljer foran Frankrike og Spania med en hver.
Syðradalur (Kalsoy)
Syðradalur (, dansk: Sydredal) er en bygd på øya Kalsoy, en av Færøyene. Syðradalur er den sørligste bygda på øya, og ligger i Klaksvíkar kommuna. 1. januar 2009 hadde Syðradalur 9 innbyggere, mot 12 i 1985. Bjørn Kalsø kommer fra Syðradalur.
Historie
Syðradalur er en niðursetubygd grunnlagt på begynnelsen av 1800-tallet av innbyggere fra bygda Blankskáli på sørvestsiden av øya. De flyttet fra sin tidligere bygd fordi den ble skadet av et ras. Syðradalur skal visstnok også ha vært befolket på 1600-tallet, men hvorfor den da senere skal ha blitt avfolket er ukjent. I 1855 ble en båt fra bygda rammet av en stor bølge, og en mann blir revet med til havs. I 1963 forulykket nok en båt fra bygda, denne gang omkom tre menn, og avfolkningen av bygda blir ytterligere forsterket.
Et tunnelsystem ferdigstilt i 1985 forbinder Syðradalur med de andre bygdene på øya. MF «Sam» trafikkerer ruten mellom Syðradalur og Klaksvík 6–9 ganger daglig, og videre er det bussavganger fra Syðradalur og helt ut til Trøllanes, med stopp ved hver bygd mellom, 2–4 ganger daglig.
Live (Flying Norwegians)
Live er et konsertalbum utgitt av Flying Norwegians i 1977. Konserten er fra avslutningskonserten 10. januar samme år.
Leptopsyllidae
Leptopsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Utseende
Disse loppene kan blant annet kjennes på at de har to kraftige, pigglignende børster i pannen og en kam av fire butte pigger langs munnkanten.
Liv og utvikling
Mange av disse artene lever i reirene til ulike fugler, blant andre svaler, mens andre er knyttet til gnagere.
Betydning for mennesker
Ingen av artene har mennesket som vert, men husmusloppa er indirekte knyttet til mennesker i og med at vertsarten husmus nesten bare finnes i og ved menneskeboliger.
Utbredelse
Familien forekommer i alle verdensdeler bortsett fra Sør-Amerika, men hører hjemme på den nordlige halvkulen. De artene som finnes på den sørlige halvkulen, er kommet der med mennesker eller dyr som har fulgt mennesket. Dette gjelder særlig husmusloppa (Leptopsylla segnis), som finnes over nesten hele Jorden.
Systematisk inndeling
Slekter som forekommer i Europa er nevnt. Familien blir av og til regnet som en undergruppe av Ceratophyllidae.
Liste over de lengstsittende norske statsministre
Einar Gerhardsen troner øverst med over 17 år i statsministerstolen, mens forgjengeren Johan Nygaardsvold ligger på andreplass. Gro Harlem Brundtland manglet bare to måneder på å ta igjen Nygaardsvold da hun gikk av, og er dermed på tredjeplass. Merk at Odvar Nordli forlot statsministerkontoret etter å ha sittet kun fire dager lenger enn Johan Sverdrup.
Per Borten ventet med å gå av til onsdag 17. mars 1971, da han hadde sittet i akkurat 5 år, 5 måneder og 5 dager. Kjell Bondevik gav opp regjeringskabalen sin den tirsdag 9. mars, og allerede lørdag 13. mars hadde påtroppende statsminister Trygve Bratteli presentert regjeringslisten sin for kong Olav V. Den samme Bratteli gikk av etter å ha regjert i nøyaktig 3 år og 10 måneder.
Einar Gerhardsen gikk siste gang av 20 år etter første tiltredelse, mens Gro Harlem Brundtland regjerte over en periode på 15 år. I listen inkluderes Londonregjeringen fra 7. juni 1940 til 31. mai 1945. Johan Nygaardsvold er dermed den statsminister som har ledet en regjering lengst sammenhengende.
Den samlede lengden som statsminister er en viktig faktor for statsministerens ettermæle. For de 25 statsministrene fra og med Christian Michelsen og til og med Thorbjørn Jagland viser undersøkelser at dess lenger tid som statsminister, dess bedre ettermæle.
Tre statsministre står oppført uten parti siden formelle politiske partier ikke var stiftet da de satt som statsministre. Selmer og Schweigaard var begge med å stifte partiet Høyre og var medlemmer der etter at de hadde gått av som statsministere. Stang døde før noen partier ble stiftet, men bør også regnes som "høyremann".
Renzo Minoli
Renzo Minoli (født 6. mai 1904 i Milano, død 18. april 1965 i Milano) var en italiensk fekter som deltok i de olympiske leker 1928 i Amsterdam og 1932 i Los Angeles.
Minoli ble olympisk mester i fekting under OL 1928 i Amsterdam. Han var med på det italienske laget som vant lagkonkurransen i kårde.
V28
V:28 var et norsk industrielt black metal-band fra Arendal.
Tom Courtney
Thomas William Courtney (født 17. august 1933 i Newark, New Jersey) er en amerikansk tidligere friidrettsutøver.
Under OL 1956 i Melbourne vant Courtney gull på 800 meter, foran briten Derek Johnson på sølvplass mens nordmannen Audun Boysen løp inn til bronsemedalje. Courtney var også med på å vinne 4 x 400 stafett, sammen med lagkameratene Charlie Jenkins, Louis Jones og Jesse Mashburn, foran lagene fra Australia og Storbritannia.
Basispengemengde
Basispengemengden, også kalt «M0», er penger lånt til bankene fra sentralbanken og består av bankenes innskudd på konto i sentralbanken og kontanter (sedler og mynt) i omløp. Basispengemengden er ikke det samme som pengemengden.
Basispengemengden er de eneste pengene sentralbanken lager og er liten sammenlignet med pengemengden (M2) som er laget av bankene.
Vedbukker
Vedbukker (Lamiinae) er en meget artsrik underfamilie av trebukker (Cerambycidae). De er meget mangfoldige utseendemessig, men kan kjennes på at pannen er loddrett og danner en rett vinkel med issen. Det er beskrevet omtrent 20,000 arter og underarter, 29 er funnet i Norge.
Utseende
En meget arts- og formrik gruppe av ganske små til meget store (fra 1,5 til over 100 mm) trebukker. De kjennes vanligvis enkelt på hodets form: pannen er loddrett og danner en rett vinkel med issen. Kjevene (mandiblene) er nedoverrettede, sjelden forstørrede. Fasettøynene er nyreformede, gjerne dypt innskåret bak antennefestet. Antennene er kraftige og ofte påfallende lange, hos hannene av tømmermann (Acanthocinus aedilis) er det omtrent fire ganger så lange som kroppen, en god del arter har kvaster av stive hår på noen eller alle antenneleddene. Hannens frambein kan også være kraftig forlengede, for eksempel hos den spektakulære, søramerikanske arten harlekinbukk (Acrocinus longimanus). Pronotum har ofte enn tann midt på sidekanten. De fleste artene er kamuflasjefarget grå- eller brunspraglete, men noen er ganske fargerike. Larvene kan kjennes på at de mangler bein.
Levevis
De fleste av disse billene har larver som lever i død ved, men noen kan også angripe levende trær. Noen ganske få, slik som tistelbukken (Agapanthia villosoviridescens), lever i urtestengler. De voksne billene spiser gjerne blader, men er sjelden å finne på blomster. De kan lage lyd ved stridulering, vanligvis ved å gni en skive på scutellum mot pronotums bakkant.
Miralem Pjanić
Miralem Pjanić (født 2. april 1990) er en bosnisk fotballspiller som spiller for den emiratarabiske klubben Sharjah FC.
Vedbukker
Skadedyr
De fleste av disse trebukkene lever bare i døde trær og angriper heller ikke bygningstømmer. Men noen av artene i slekten Monochamus kan være alvorlige skadeinsekter på bartrær, kanskje særlig i områder der de ikke er innfødte. Monochamus-artene kan gjøre betydelig skade ved å spre furuvednematode til furutrærne. En annen, problematisk gruppe er den sørøst-asiatiske slekten Anoplophora, som nå er spredt til varme områder over store deler av verden.
Miralem Pjanić
Den 13. juni 2016 signerte han en femårskontrakt med Juventus. Juventus betaler Roma 32 millioner euro i overgangssum.
Vedbukker
Systematisk inndeling / nordiske arter
Inndelingen følger Danilevsky (2006).
Miralem Pjanić
Den 29. juni 2020 skrev han under for den spanske klubben FC Barcelona til 30. juni 2024. Han har tidligere representert Luxemburg sine yngre fotballandslag for deretter å bytte over til Bosnias A landslagstropp.
Amer
Amer er en elv i provinsen Noord-Brabant i Nederland. Den er 12,1 km lang og rundt 400 m bred. Den starter som fortsettelsen av kanalen Bergsche Maas ved Geertruidenberg. Også elven Donge munner ut her. Elven er den sørlige avgrensningen til nasjonalparken Biesbosch. Den munner ut sammen med Nieuwe Merwede i østenden av Hollandsch Diep. Langs elven ligger stedene Drimmelen og Lage Zwaluwe.
Salomon Morel
Salomon (Solomon eller Shlomo) Morel (født 15. november 1919 i Garbów i Polen, død 14. februar 2007 i Tel Aviv i Israel) var en polskfødt jøde som mellom februar og november 1945 var kommandant for den sovjetiske konsentrasjonsleiren Świętochłowice-Zgoda i Schlesien og arbeidet for det beryktede stalinistiske hemmelige politiet Urząd Bezpieczeństwa.
Han var ettersøkt av polske myndigheter for krigsforbrytelser og forbrytelser mot menneskeheten.
Liv og virke
I konsentrasjonsleiren Świętochłowice-Zgoda ble i all hovedsak tyske og polske sivile schlesiere, inkludert kvinner og barn, sperret inne under barbariske forhold. Fangene ble torturtert på grusomme måter. Morel skulle ifølge vitner ha vært spesielt brutal, og drepte i sin tid som konsentrasjonsleirkommandant mer enn 1 695 mennesker (over halvparten av alle fangene). Under den sovjetiske okkupasjonen av Polen fortsatte han å arbeide for staten. Etter kommunismens fall begynte vitner i Polen å stå frem med sin historie, og i 1992 sendte det amerikanske programmet «60 Minutes» en reportasje om Morel basert på en bok av John Sack. Dette førte til at polske myndigheter innledet etterforskning av Morel. Samme år flyktet han til Israel og fikk israelsk statsborgerskap. Han nektet å returnere til Polen da rettssaken mot ham begynte i 1996. Til tross for at polske myndigheter flere ganger, senest på sensommeren 2005, hadde krevet ham utlevert, nektet israelske myndigheter å utlevere ham, fordi de hevdet forholdet var foreldet. Ewa Koj ved IPN, som hadde ansvaret for å etterforske krigsforbrytelser, argumenterte med at saker som gjelder forbrytelser mot menneskeheten ikke foreldes og anklaget Israel for dobbeltmoral.
Morel selv hevdet at han ikke hadde gjort noe galt og kalte anklagene fra IPN for en «antisemittisk sammensvergelse».
Korsikas historie
Korsikas historie har vært påvirket av øyas strategiske posisjon i hjertet av den nordvestlige delen av Middelhavet, og dets sjøruter, kun 12 km fra Sardinia, 50 km fra den lille øya Elba utenfor kysten av Italia, 80 km fra kysten av Toscana og 200 km fra den franske havnen Nice, noe som først ble fremmet av den tyske teoretikeren Friedrich Ratzel på 1800-tallet. Beskrivelsen «et fjell i havet» er også tillagt ham. Uansett om han faktisk benyttet denne frasen, er denne tanken uttrykt i hans hovedverk Anthropogeographie som karakteriserer Korsika som Ein abgeschlossenes und eigenartiges Land, das Insel und Gebirg zugleich ... («Et isolert og singulært land, både øy og fjell ...»), også uttrykt i hans monografi om Korsika, La Corse, også utgitt i 1899.
Verket presenterte en oversikt av Ratzels analysemetode, men den 25 siders monografien er kanskje mest relevant og metoden i detalj for Korsika. «Havet» i utsagnet over refererer til den lette tilgjengeligheten som stormaktene hadde til Korsika over de smale vannene fra nabolandene. Straks de ankom måtte de overkomme «fjellene» som var øyas forsvarsverk, og som ikke ga invasjoner noen lett tilgjengelighet. En sentral fjellrygg strekker seg i retning nord-sør langs øyas lengde, noe som gjør reiser og kommunikasjon mellom hver side vanskelig, og isolerer korsikanere selv fra hverandre. Denne fjellryggen og dens strategiske posisjon forklarer langt på vei øyas unike historie.
Ved sine 8 779 km2 er Korsika den fjerde største øya i Middelhavet etter Sicilia, Sardinia og Kypros. Ratzel har beskrevet et samfunn som aldri er blitt erobret eller har styrt seg selv, men i sin evigvarende strid for frihet og suverenitet har Korsika frambrakt «tallrike forkjempere». På dette siste punktet innrømmer Ratzel en uhemmet beundring for sin venn og kollega Ferdinand Gregorovius, som forsvarer av korsikansk kultur og slutter seg til i å framstille Pasquale Paoli og Napoléon Bonaparte som større enn livet.
I 1762 skrev Jean-Jacques Rousseau i sitt hovedverk Du contrat social (Den sosiale kontrakt) at Korsika ville en da forbause Europa. Det ble skrevet rundt sju år før Napoléon ble født.
Det eldste kjente spor etter mennesker på Korsika er et 9500 år gammelt skjellet av en gravlagt kvinne. Sør for byen Sarténe, sørvest på øya, finnes det flere menhirer (steinstøtter med kanskje religiøs betydning) som har flere bilder av innhugde menneskeansikter.
Forhistorisk tid
Korsikas forhistorie er sammenlignbar med forhistorien til andre store øyer i Middelhavet som kun var tilgjengelig via båter og fikk en kultur som var til en viss grad insulær og utviklet seg i isolasjon. En mulig tilstedeværelse av folk under tidlig paleolitikum (den eldste steinalderepoken) under siste istid er kun bevist ved et mulig sted. Korsika, Sardinia og de andre øyene var da landfast med den italienske halvøy, men kan ha vært øyer både før og etter i sin geologiske historie.
Korsikas insulære forhistorie begynner med mesolittisk tid (steinalderepoken mellom paleolitikum og neolitikum da folk fra forhistoriske Sardinia krysset det smale Bonifaciostredet for å finne fjellheller som kunne gi ly for vær og vind rundt 9 000 f.Kr. Forhistorisk tid avsluttes med koloniseringen av antikkens grekere ved Aléria i 566 f.Kr. i jernalderen. Korsika, eller Kyrnos som grekerne omtaler den som, er ikke nevnt før den tid. Korsikas historie begynner således i 566 f.Kr.
Mesolittisk tid er datert til tiden 9 000-6 000 f.Kr. Denne epoken er kjent ved flere steder over hele Korsika og parallell til en tilsvarende samtidig kultur på Sardinia. Tilstedeværelsen av sardinsk obsidian (naturlig forekommende glass i form av naturlig bergart), som var viktig for produksjon av steinredskaper, sør på Korsika indikerer at folk krysset over fra Sardinia og til Korsika.